**Карпестата ластовичка** (*Ptyonoprogne rupestris*) е мала врапчевидна птица. Се размножува на планините во јужна Европа, северозападна Африка и јужна Азија. Ја има и во Македонија.

Опис
----

Група ластовички на карпа
Карпестата ластовичка е долга од 13-15 см со распон на крилјата од 32-34 см, и просечно тежи околу 23 гр.
Има пепелаво-кафеав горен и посветол долен дел, и има пошироко тело, крилја и опашка за разлика од другите европски ластовички. Опашката им е кратка, квадратна со различни бели шари на пердувите. Делот под крилјата и опашката им е најчесто црн, а нозете кафеаво-розови. Половите се слични меѓусебе, но младите имаат светложолто-кафеави завршетоци на предувите на главата, крилјата и горниот дел. 
Летот на оваа ластовичка е прилично бавен за овој вид птици. Оваа ластовичка често лета прилично високо. Звуците кои ги испушта се кратко и високо *пли*, *пииех* и *тсхир*, и потсетуваат на звуците на градската ластовичка.

Распространетост и живеалиште
-----------------------------

 bare cliffs with meadow in the foreground Легло во Шпанија
Карпестата ластовичка се размножува на планините во Пиринејскиот Полуостров, од северозападна Африка па сè до јужна Европа, Персискиот Залив и Хималаите и во југозападна и североисточна Кина.

Поведение
---------

### Размножување

 mud cup nest containing three youngГнездо со млади
 *Ptyonoprogne rupestris*  - MHNT
Карпестата ластовичка се размножува на суви, топли и засолнети карпи во планинските предели со карпи и пештери. Овие ластовички се размножуваат во единечни гнезда или во колонии со околу 10 гнезда. Гнездата се оддалечени едно од друго околу 30 м и секој од родителите се однесува многу заштитнички и агресивно си го брани гнездото од другите ластовички и птици. 
Гнездењето се прави во периодот од мај до август, и најчесто имаат две легла. Гнездото се гради од страна на двата родитела, и е во форма на полуотворена шолја направена од кал и мек материјал како предуви или сува трева. За изградбата на гнездото се потребни од 1-2 недели и се употребува повеќепати. Се несат од 2 до 5 бели јајца со кафеавкасти дамки. Јајцата се со просечни димензии 20.2 x 14.0 см, и тежат околу 2.08гр. Инкубацијата трае 13-17 дена.

### Исхрана

Карпеста ластовичка во лет
Оваа ластовичка се храни најчесто со инсекти кои ги фаќа во лет, иако понекогаш јаде и инсекти од камења, земја или вода. За разлика од другите видови овој вид се храни во близина на нивното место за размножување.

Наводи
------

1. ↑  „Species factsheet *Hirundo rupestris*". BirdLife International. Retrieved 26 March 2010

Користена литература
--------------------

* Ali, Salim; Ripley, Sidney Dillon D (1986). *Handbook of the birds of India and Pakistan*. **5** (2. изд.). Oxford: Oxford University Press. ISBN 0-19-561857-2.CS1-одржување: повеќе имиња: список на автори (link)
* Grimmett, Richard; Inskipp, Carol; Inskipp, Tim (2002). *Birds of India*. London: Christopher Helm Publishers Ltd. стр. 226. ISBN 0-7136-6304-9.CS1-одржување: повеќе имиња: список на автори (link)
* Hume, Allan Octavian (1890). *The nests and eggs of Indian birds*. **2** (2. изд.). London: R H Porter.
* Mullarney, Killian (1999). *Collins Bird Guide*. London: HarperCollins. ISBN 0-00-219728-6. Укажано повеќе од еден `|author=` и `|last=` (help)
* Rasmussen P C; Anderton, J C (2005). *Birds of South Asia: The Ripley Guide*. **2**. Smithsonian Institution & Lynx Edicions. ISBN 84-87334-66-0.CS1-одржување: повеќе имиња: список на автори (link)
* Reichenbach, Heinrich Gustav (1850). *Avium systema naturale* (германски). Dresden and Leipzig: F. Hofmeister.
* Scopoli, Giovanni Antonio (1769). *Annus I Historico-Naturalis* (француски). Lipsiae: Christian Gottlob Hischeri.
* Snow, David (1998). *The Birds of the Western Palearctic concise edition (2 volumes)*. Oxford: Oxford University Press. ISBN 0-19-854099-X. Укажано повеќе од еден `|author=` и `|last=` (help)
* Turner, Angela K; Rose, Chris (1989). *A handbook to the swallows and martins of the world*. London: Christopher Helm. ISBN 0-7470-3202-5.

Надворешни врски
----------------

* Ageing and sexing (PDF; 2.8 MB) by Javier Blasco-Zumeta & Gerd-Michael Heinze[*мртва врска*]